5 เวิลด์เทรดเซ็นเตอร์ (ค.ศ. 1972–2001)

5 เวิลด์เทรดเซ็นเตอร์ หรือที่รู้จักในชื่อ อาคารนอร์ทอีสต์พลาซา เป็นอาคารสูงเก้าชั้นในโลเวอร์แมนแฮตตัน นครนิวยอร์ก เป็นส่วนหนึ่งของกลุ่มอาคารเวิลด์เทรดเซ็นเตอร์ เปิดใช้งานในเดือนมีนาคม ค.ศ. 1972 ตัวอาคารได้รับความเสียหายระหว่างเหตุวินาศกรรม 11 กันยายนและถูกรื้อถอนในเวลาต่อมา ที่ตั้งเดิมของอาคารปัจจุบันเป็นที่ตั้งของศูนย์คมนาคมเวิลด์เทรดเซ็นเตอร์และ 2 เวิลด์เทรดเซ็นเตอร์ที่อยู่ในแผนการก่อสร้าง

ประวัติศาสตร์
5 เวิลด์เทรดเซ็นเตอร์ (5 WTC) เดิมเป็นอาคารสำนักงานเก้าชั้นโครงสร้างเหล็กเตี้ย สร้างขึ้นใน ค.ศ. 1970–72 ที่เวิลด์เทรดเซ็นเตอร์ในนครนิวยอร์ก ออกแบบโดยมิโนรุ ยามาซากิและเอเมรี ร็อท แอนด์ซันส์ โครงสร้างมีความสูง 118 ฟุต (36 เมตร) และมีรูปลักษณ์ภายนอกเป็นสีดำ ตัวอาคารมีรูปทรงตัว L และตั้งอยู่บริเวณมุมตะวันออกเฉียงเหนือของพื้นที่เวิลด์เทรดเซ็นเตอร์ มีขนาดโดยรวม 330 คูณ 420 ฟุต (100 คูณ 130 เมตร) มีพื้นที่เฉลี่ย 120,000 ตารางฟุต (11,000 ตารางเมตร) ต่อชั้น และเป็นที่ตั้งของแผนกตำรวจ

สถานีรถไฟใต้ดินแชมเบอส์สตรีต–เวิลด์เทรดเซ็นเตอร์ (สาย A, C, และ E) ตั้งอยู่ทางตะวันออกของอาคารโดยตรง และมีทางออกหนึ่งไปยังสถานีผ่านทางล็อบบี พื้นที่โถงทางเดินใต้ดินที่เหลือของอาคารเป็นที่ตั้งของศูนย์การค้าเวิลด์เทรดเซ็นเตอร์ ร้านบอร์เดอส์ที่ใหญ่ที่สุดในนครนิวยอร์กครอบคลุมพื้นที่สามชั้นของ 5 เวิลด์เทรดเซ็นเตอร์ ซึ่งอยู่ตรงมุมอาคารที่ติดกับสี่แยกเชิร์ชและเวซีย์สตรีต

ใน ค.ศ. 1984 ศิลปิน โจแอนนา กิลแมน ไฮด์ ได้วาดภาพบนผ้าใบขนาด  ชื่อ "Self Organizing Galaxy" บนหลังคาของ 5 เวิลด์เทรดเซ็นเตอร์ ซึ่งเป็นนิทรรศการศิลปะชั่วคราว ใช้เวลาวาดแปดวันและลงนามเมื่อวันที่ 10 ตุลาคม ค.ศ. 1984

วินาศกรรม 11 กันยายน
5 WTC เป็นอาคารที่ได้รับความเสียหายน้อยที่สุดในบรรดาอาคารทั้งหมดในกลุ่ม ชั้น 4–9 ได้รับความเสียหายจากการถล่มบางส่วนและความเสียหายจากไฟไหม้อันเป็นผลมาจากวินาศกรรม 11 กันยายน ในขณะที่ชั้น 1–3 ไม่ได้รับความเสียหาย ความสมบูรณ์ของโครงสร้างอาคารในชั้นบนได้รับผลกระทบบางส่วนจากการกระแทกของเศษเหล็กและเศษซากอื่น ๆ จากอาคารเหนือ ส่วนที่พังทลายอื่น ๆ เกิดจากความเสียหายจากไฟไหม้ พบส่วนที่พังทลายภายในและร่องรอยการไหม้บนชั้นบน โดยส่วนใหญ่อยู่ที่ ชั้น 6–8 ด้านหน้าอาคารภายนอกสีดำได้รับความเสียหายจากไฟไหม้อย่างรุนแรง ชั้น 5–9 ถูกไฟไหม้ หลังการถล่มของอาคารใต้ ส่วนหนึ่งของลำตัวเครื่องบินจากยูไนเต็ดแอร์ไลน์ เที่ยวบินที่ 175 ตกลงบนหลังคาและพบ เครื่องยนต์เครื่องบินในโรงอาหารชั้นเก้า ร้านบอร์เดอส์ไม่ได้รับความเสียหายหลังจากอาคารแฝดทั้งสองถล่มลงมา

อาคารดังกล่าวถูกประกาศว่าไม่ปลอดภัยและไม่สามารถกู้คืนได้ และถูกรื้อถอนโดยการทำให้อ่อนแอลงโครงสร้างภายในและใช้เคเบิลดึงส่วนที่เหลือของโครงสร้างลงมา ซึ่งเป็นวิธีการเดียวกับที่ 4 และ 6 เวิลด์เทรดเซ็นเตอร์ ส่วนสุดท้ายที่ยังคงตั้งอยู่ของ 5 WTC ถูกรื้อถอนภายในเดือนธันวาคม ค.ศ. 2001

คณะศึกษาประสิทธิภาพอาคารของสำนักจัดการภาวะฉุกเฉินกลาง (FEMA)/ASCE พบว่าการเชื่อมต่อบางส่วนระหว่างคานเหล็กโครงสร้างล้มเหลวจากไฟไหม้ สิ่งนี้เห็นได้ชัดที่สุดในการถล่มของ 5 เวิลด์เทรดเซ็นเตอร์ ที่ซึ่งการหุ้มป้องกันไฟไม่ได้ปกป้องจุดเชื่อมต่อ ทำให้โครงสร้างล้มเหลว ความล้มเหลวของโครงสร้างไม่ได้ทำให้อาคารทั้งหมดถล่มลงมา ดังที่เห็นได้หลังจากการโจมตีว่าโครงกระดูกของโครงสร้างยังคงอยู่Testimony of Dr. W. Gene Corley , on behalf of the American Society of Civil Engineers (ASCE), to Subcommittee on Research, Committee on Science, U. S. House of Representatives, May 1, 2002.

อาคารนี้เป็นที่ตั้งของบันไดผู้รอดชีวิต (Survivors' Staircase) ซึ่งถูกเคลื่อนย้ายไปตามเวซีย์สตรีตเป็นระยะทาง 200 ฟุตใน ค.ศ. 2008 เพื่อป้องกันความเสียหายเพิ่มเติม ใน ค.ศ. 2010 บันไดดังกล่าวถูกนำไปจัดแสดงภายในพิพิธภัณฑสถานและอนุสรณ์สถานแห่งชาติ 11 กันยายน ซึ่งยังคงอยู่จนถึงปัจจุบัน

2 เวิลด์เทรดเซ็นเตอร์ใหม่จะตั้งอยู่ ณ ตำแหน่งเดียวกับที่ 5 เวิลด์เทรดเซ็นเตอร์เดิมเคยตั้งอยู่
ผู้เช่า
รายการต่อไปนี้คือรายชื่อผู้เช่า 5 เวิลด์เทรดเซ็นเตอร์ก่อนที่อาคารจะถูกทำลาย:
 ชั้น  บริษัท 9  Credit Suisse First Boston, American Shipper Magazine, Howard Publications, สภาวัฒนธรรมโลเวอร์แมนฮัตตัน, สภารัฐบาลรัฐ, สถาบันทรัพยากรบุคคลและเทคโนโลยี, Our Planet Management Institute Ltd. 8  Credit Suisse First Boston, ศาลพิจารณาข้อเรียกร้องต่อรัฐบาลกลางนิวยอร์ก, Continental Forwarding, Hon. Christopher J. Mega 7 Credit Suisse First Boston 6 มอร์แกน สแตนลีย์ 5 มอร์แกน สแตนลีย์ 4 มอร์แกน สแตนลีย์ 3 บอร์เดอส์, Affiliated Physicians of St. Vincent, เวิลด์เทรดเซ็นเตอร์เดนทัล 2 บอร์เดอส์ PL เชสแบงก์, ซิตี้แบงก์, บอร์เดอส์, Children's Discovery Center, คริสปีครีม, มอร์แกน สแตนลีย์, ธนาคารเอชเอสบีซี, เฟดเอกซ์ คอร์ปอเรชัน, Satellite Airlines Counter, Daniel Pehr, Inc. C ศูนย์การค้าเวิลด์เทรดเซ็นเตอร์

Satellite Airlines Counter ซึ่งตั้งอยู่ที่ชั้น PL (Plaza level) เป็นพื้นที่ค้าปลีกที่สายการบินต่าง ๆ จะเช่า "บูธ" เพื่อให้บริการสายการบิน ผู้เช่าประกอบด้วยเดลตาแอร์ไลน์, ยูไนเต็ดแอร์ไลน์, ยูเอสแอร์เวย์และอื่น ๆ อีกมากมาย ส่วนผู้เช่าที่เป็นบริษัทขนส่งได้แก่ เฟดเอกซ์ คอร์ปอเรชันและดีเอชแอล พื้นที่ดังกล่าวตั้งอยู่ติดกับร้านบอร์เดอส์ซึ่งมีสามชั้นในส่วนชั้นล่าง"City Ticket Offices." Delta Air Lines. Retrieved on November 20, 2012. "World Trade Center Ticket Office 5 World Trade Center – Plaza Level New York, New York 10048"
แกลเลอรี

อ้างอิง

แหล่งข้อมูลอื่น

หมวดหมู่:ก่อตั้งในนครนิวยอร์กในปี พ.ศ. 2513
หมวดหมู่:อาคารและสิ่งปลูกสร้างที่ถูกทำลายในวินาศกรรม 11 กันยายน
หมวดหมู่:อาคารเอเมรี ร็อท
หมวดหมู่:อาคารมิโนรุ ยามาซากิ
หมวดหมู่:อาคารสำนักงานที่สร้างเสร็จในปี พ.ศ. 2513
หมวดหมู่:อาคารสำนักงานในแมนแฮตตัน
หมวดหมู่:เวิลด์เทรดเซ็นเตอร์